Ma ei ole varem vist kuskil nö. "avalikult" seda öelnud, kuid tegelikult on minu üks suurimaid unistusi õppida piloodiks või õigemini, teha endale  erapiloodi litsens. Ma arvan, et päris paljudele tuleb see üllatusena, sest pigem teatakse, et ma elan nö. "rallilainel". Paar aastat tagasi oli isegi mõttes astuda Lennukolledžisse, kuid kahjuks jäi see plaan katki - osaliselt ka seepärast, et siis ma õppisin juba kutsekas ning sealt lennukolledžisse sisse saada, piloodi erialale on väga raske. Raske seepärast, et füüsika / matemaatika eksam on nõutud ja lävend on väga kõrge. See otsus oleks pidanud sündima palju varem. Teiseks probleemiks oleks arvatavasti olnud  tervis - nö. "kommertslenduri" litsens eeldab väga head tervist, mida mul on raske eeldada, kõrge vererõhu ja nägemise pärast. Erapiloodi litsensil niipalju nõudeid ei ole, kuid ega sealgi päris niisama midagi ei saa.